《登谢屐亭赠谢行之》
宋代·叶绍翁

君家灵运有山癖，平生费却几两屐。
从人唤渠作山贼，内史风两定谁识。
西窗小憩足力疲，梦赋池塘春草诗。
只今屐朽诗不朽，五字句法谁人追。
天台览遍兴未已，天竺山前听两水。
秦人称帝鲁连耻，宁向苍苔留屐齿。
乙庵是渠几世孙，登山认得屐齿痕。
摩挲苔石坐良久，便欲老此岩之根。
吾侬劝渠且归去，请君更学遥遥祖。
遥遥之祖定阿谁，曾出东山作霖雨。
乙庵未省却问侬，莫是当年折屐翁？

作者简介：叶绍翁，南宋中期诗人，字嗣宗，号靖逸，处州龙泉人。祖籍建安（今福建建瓯），本姓李，后嗣于龙泉(今属浙江丽水)叶氏。生卒年不详。曾任朝廷小官。其学出自叶适，他长期隐居钱塘西湖之滨，与真德秀交往甚密，与葛天民互相酬唱。